

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**Nr. 55794/18.09.2025**

**PROIECT**

**HOTĂRÂREA NR. \_\_\_\_\_\_\_\_\_/\_\_\_\_\_\_\_\_\_2025**

**privind aprobarea proiectului „Governance for resilient and organised urban welfare in Satu Mare and Berehove-Acronim GROW” şi a cheltuielilor legate de proiect**

Consiliul Local al Municipiului Satu Mare,

Analizând proiectul de hotărâre înregistrat sub nr. .............., referatul de aprobare al Primarului Municipiului Satu Mare, înregistrat sub nr. 55795/18.09.2025, în calitate de inițiator, raportul de specialitate comun al Serviciului managementul proiectelor şi al directorului executiv al Direcției economice înregistrat sub nr. 55795/18.09.2025, avizele comisiilor de specialitate ale Consiliului Local Satu Mare,

Având în vedere Programul Interreg VI - A NEXT România Ucraina 2021 – 2027,

Ţinând seama de prevederile Legii nr. 273/2006 privind finanțele publice locale, cu modificările şi completările ulterioare,

Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În conformitate cu prevederile art. 129 alin. (2) lit. e) coroborat cu prevederile alin. (9) lit. c) din O.U.G. nr. 57/2019 privind Codul administrativ, cu modificările și completările ulterioare,

Ȋn temeiul prevederilor art. 139 alin. (3) lit. d) și lit. f) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1**. Se aprobă proiectul „Governance for resilient and organised urban welfare in Satu Mare and Berehove-Acronim GROW” în vederea finanţării acestuia în cadrul Programului Interreg VI - A NEXT România Ucraina 2021 – 2027.

**Art. 2.** Se aprobă valoarea totală a proiectului „Governance for resilient and organised urban welfare in Satu Mare and Berehove-Acronim GROW” în cuantum de 791.693 euro (inclusiv TVA) din care 308.588 euro (inclusiv TVA) ce revine UAT Municipiului Satu Mare.

**Art. 3**. Se aprobă contribuţia proprie de 6.171,80 euro (inclusiv TVA), reprezentând 2% din valoarea eligibilă ce revine autorităţii administraţiei publice locale a Municipiului Satu Mare aferente proiectului „Governance for resilient and organised urban welfare in Satu Mare and Berehove-Acronim GROW”.

**Art. 4.** Se aprobă suportarea de către UAT Municipiul Satu Mare, din bugetul local, a sumelor reprezentând cheltuieli conexe ce pot apărea pe durata implementării proiectului„Governance for resilient and organised urban welfare in Satu Mare and Berehove-Acronim GROW”, precum şi a cheltuielilor de mentenanţă/întreţinere pe întreaga perioadă de durabilitate a acestuia.

**Art. 5**. Se aprobă asigurarea tuturor resurselor financiare necesare implementării proiectului în condiţiile rambursării/decontării ulterioare a cheltuielilor.

**Art. 6.** Cu ducerea la îndeplinire a prezentei hotărâri se încredințează Primarul Municipiului Satu Mare, Direcția economică şi Serviciul managementul proiectelor.

**Art. 7**. Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului judeţul Satu Mare, directorului executiv al Direcției economice şi Serviciului managementul proiectelor.

**INIŢIATOR PROIECT**

**PRIMAR**

**Kereskényi Gábor**

**AVIZAT**

**SECRETAR GENERAL**

**Mihaela Maria Racolța**